Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 721/13/8807	Michalovce, 18.12.2013
EEČ : 2-66-455-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Tr. zákona na tom skutkovom základe, že

ako zákonný zástupca mal. XXXXX nar. 31. 10. 2000, ku ktorému má povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa závažným spôsobom zanedbávala, najmä tým, že nezabezpečila, aby školu riadne navštevoval a umožnila mu viesť záhaľčivý život, v dôsledku čoho ako žiak Základnej školy J. A. Komenského 1 v Michalovciach v školskom roku 2012/2013 v období od mesiaca november 2012 do mesiaca apríl 2013 mal. XXXXX vymeškal spolu 281 neospravedlnených vyučovacích hodín, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
14 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa PZ, OR PZ v Michalovciach, Odboru kriminálnej polície XXXXX sp. zn. ORP-583/OVK-MI-2013 z 03. 08. 2013 bolo podľa § 199 ods. 1 Tr. poriadku začaté trestné stíhanie a následne uznesením rovnakej spisovej značky z 24. 09. 2013 bolo podľa § 206 ods. 1 Tr. poriadku vznesené obvinenie XXXXX, rod. Červeňakovej pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Tr. zákona na tom skutkovom základe, ako je to uvedené vo výroku citovaného uznesenia.  

Trestné stíhanie je vedené pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Tr. zákona, na ktorý zákon ustanovuje trest odňatia slobody na šesť mesiacov až päť rokov, teda trest, ktorého horná hranica neprevyšuje 5 rokov.

Obvinená sa k trestnému činu priznala a svoje konanie oľutovala. V prípravnom konaní udelila súhlas na podmienečné zastavenie jej trestného stíhania.  
Trestným činom nebola spôsobená žiadna škoda.

Obvinená XXXXX, rod. XXXXX doposiaľ nebola súdne trestaná. Správou z miesta bydliska nie je bližšie hodnotená.  

Vzhľadom na osobu obvinenej, okolnosti prípadu, závažnosť trestnej činnosti a jej následok, rozhodnutie o podmienečnom zastavení trestného stíhania možno považovať za dostačujúce.   
	
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno  takéto rozhodnutie považovať za dostačujúce.
	
Z uvedených dôvodov bolo potrebné rozhodnúť tak, ako je to uvedené vo výroku tohto uznesenia.

Skúšobná doba začína plynúť právoplatnosťou uznesenia o podmienečnom zastavení trestného stíhania. Ak obvinená v skúšobnej dobe bude viesť riadny život a vyhýbať sa protiprávnemu konaniu, rozhodnem, že sa osvedčila. Inak rozhodnem, a to i počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor